
  บันทึกรายงานการประชุม
สภาเทศบาลตำบลหนองพ้อ สมัยสามัญ สมัยที่ 1 ประจำปี พ.ศ. 2567 (ครั้งที่ 1)
วันที่ 27 กุมภาพันธ์  2567 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายอุทัย  บุตรดาซุย
	สมาชิกสภาเขต 1
	อุทัย บุตรดาซุย
	

	7
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	8
	ร.ต.สมหมาย  หนูเมฆ
	สมาชิกสภาเขต 2
	สมหมาย หนูเมฆ
	

	9
	นายวิเชียร  บัวเนียม
	สมาชิกสภาเขต 2
	วิเชียร  บัวเนียม
	

	10
	นายปรีชา ชาญเมธี
	สมาชิกสภาเขต 2
	ปรีชา ชาญเมธี
	

	11
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	12
	นายวีรวัฒน์ คงพรม
	สมาชิกสภาเขต 2
	วีรวัฒน์ คงพรม
	

	13
	นายกฤษกร  บุษบงก์
	เลขานุการสภาฯ
	กฤษกร  บุษบงก์
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	

	
	
	
	
	



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นายเจษฎา เลาแก้วหนู
	รองนายกเทศมนตรีฯ
	เจษฎา  เลาแก้วหนู
	

	3
	นางรุจิรา  กลับแป้น
	รองปลัดเทศบาล
	รุจิรา  กลับแป้น
	

	4
	นางญานิศา คงเทพ
	ผู้อำนวยการกองคลัง
	ญานิศา คงเทพ
	

	5
	นายจำนงค์  ยศชู
	หัวหน้าสำนักปลัดเทศบาล
	จำนงค์  ยศชู
	

	6
	น.ส.พันธุ์ทิพย์ ทองเดช
	นายช่างเขียนแบบอาวุโสฯ
	พันธุ์ทิพย์  ทองเดช
	

	7
	นายสมพร  รักฤทธิ์
	เจ้าพนักงานป้องกันฯ
	สมพร  รักฤทธิ์
	

	8
	นายธนภัทร  ทองดี
	ผู้ช่วยผู้ใหญ่บ้านหมู่ที่ 9
	ธนภัทร  ทองดี
	

	9
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	





เริ่มประชุม เวลา 09.30 น.
เลขานุการสภาฯ	เรียนประธานสภา สมาชิกสภา และผู้เข้าร่วมประชุมทุกท่านครับ สำหรับวันนี้จากการตรวจสอบรายชื่อที่ได้ลงลายมือชื่อในสมุดบันทึกรายงานการประชุมและสมาชิกสภาที่เข้าประชุม ถูกต้องและครบองค์ประชุมนะครับ ก็ขอเชิญประธานสภาจุดธูปเทียนบูชาพระรัตนตรัยครับ
เลขานุการสภาฯ	ครับ ก็ขอเชิญท่านประธานสภาดำเนินการตามระเบียบวาระการประชุมครับ 
ประธานสภา	เรียนสมาชิกสภาทุกท่านครับ ฝ่ายบริหาร เจ้าหน้าที่ ผู้เข้าร่วมประชุมทุกท่านครับ ระเบียบวาระการประชุมสภาเทศบาลตำบลหนองพ้อ สมัยสามัญ สมัยที่ 1 ครั้งที่ 1/2567 วันที่ 27 กุมภาพันธ์ พ.ศ.2567 เวลา 09.30 น. ณ ห้องประชุมสภาเทศบาลตำบลหนองพ้อ 
ระเบียบวาระที่ 1		เรื่องที่ประธานแจ้งที่ประชุมทราบ
1. มีเจ้าพนักงานป้องกันและบรรเทาสาธารณภัย นายสมพร รักฤทธิ์ มารับราชการที่เทศบาลตำบลหนองพ้อ ขอเชิญมาแนะนำตัวกับสมาชิกสภา ครับ
สมพร  รักฤทธิ์		เรียนประธานสภา นายกเทศมนตรี รองนายกเทศมนตรี สมาชิกสภา คณะผู้บริหารทุกท่านนะครับ กระผมนายสมพร  รักฤทธิ์ ตำแหน่ง เจ้าพนักงานป้องกันและบรรเทาสาธารณภัย ก็ผมเองก็ย้ายมาจากจังหวัดตรัง นะครับ อบต.ตะเซะ อำเภอหาดสำราญ จังหวัดตรัง ก็ผมมาทำงานที่เทศบาลตำบลหนองพ้อหนึ่งอาทิตย์ผมก็ได้รับการต้อนรับจาก คณะผู้บริหารและก็เจ้าหน้าที่ทุกคนเป็นอย่างดีนะครับ ก็ได้เห็นปัญหาหลายๆอย่างที่ต้องปรับปรุงแก้ไขและต้องพัฒนากันต่อไป ในงานป้องกันของเราตอนนี้ก็ยังขาดความพร้อมในเรื่องของอุปกรณ์และเจ้าหน้าที่ ที่ยังไม่มีความชำนาญ ผมเองก็เข้ามาดูแลเรื่องงานป้องกันและสร้างทีมงานป้องกันเพื่อจะได้ช่วยเหลือพี่น้องชาวตำบลหนองพ้อ ถ้าท่านสมาชิกหรือชาวบ้านมีความเดือนดร้อนก็สามารถแจ้งทางท่านนายก คณะผู้บริหารหรือ กระผมโดยตรงเลยก็ได้นะครับ เบอร์โทรของผมนะครับ 065-8387510 ผมชื่อเล่น ชื่อน้องโจ้ นะครับ ก็ในการช่วยเหลือประชาชนท่านสมาชิกก็โทรมาที่ผมโดยตรงหรือเข้ามาเขียนคำร้องที่เทศบาลได้ งานป้องกันก็ยินดีช่วยเหลือชาวบ้านทุกท่านนะครับ ผมก็รู้สึกดีใจและก็เป็นเกียรติอย่างยิ่งนะครับที่มีโอกาสเข้ามาทำงานและเป็นครอบครัวเดียวกันกับเทศบาลตำบลหนองพ้อ ผมสัญญาว่าจะทำหน้าที่ให้ดีที่สุด ขอบคุณมากครับ
ประธานสภา		2.ประกาศเทศบาลตำบลหนองพ้อ	พ.ศ.2567 แก้ไขครั้งที่ 1 ประกาศเทศบาลตำบลหนองพ้อ เรื่อง  แผนพัฒนาท้องถิ่น (พ.ศ.๒๕๖6 - ๒๕70) แก้ไข ครั้งที่ 1/2567
ด้วยเทศบาลตำบลหนองพ้อ ได้จัดทำแผนพัฒนาท้องถิ่น (พ.ศ.๒๕๖6 – ๒๕70)            แก้ไข ครั้งที่ 1/2567 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3 ) พ.ศ.2561 โดยได้รับความเห็นชอบจากผู้บริหารท้องถิ่นแล้ว นั้น อาศัยอำนาจตามความใน ข้อ 21 แห่งระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3 ) พ.ศ.2561 จึงประกาศใช้แผนพัฒนาท้องถิ่น (พ.ศ.๒๕๖6 – ๒๕70)  แก้ไข ครั้งที่ 1/2567 เพื่อใช้เป็นแนวทางในการพัฒนาในปีงบประมาณ พ.ศ.๒๕๖6 – ๒๕70 ต่อไป รายละเอียดตามเอกสารที่แนบมาพร้อมนี้ จึงประกาศให้ทราบโดยทั่วกัน ประกาศ ณ วันที่ 23 มกราคม พ.ศ.๒๕๖7
3. ประกาศเทศบาลตำบลหนองพ้อ เรื่อง  การประกาศใช้แผนพัฒนาท้องถิ่น (พ.ศ. 2566 – 2570) เปลี่ยนแปลง  ครั้งที่ 3/2566
ตามที่เทศบาลตำบลหนองพ้อ ได้จัดทำแผนพัฒนาท้องถิ่น (พ.ศ. 2566 – 2570) เปลี่ยนแปลง  ครั้งที่ 3/2566  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ ๒2/1  โดยได้รับความเห็นชอบจากคณะกรรมการพัฒนาท้องถิ่นเทศบาลตำบลหนองพ้อ เมื่อวันที่ 20 ธันวาคม 2566 นั้น อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 24 จึงประกาศใช้แผนพัฒนาท้องถิ่น (พ.ศ.2566 – 2570) เปลี่ยนแปลง ครั้งที่ 3/2566 เพื่อใช้เป็นแนวทางในการพัฒนาเทศบาลตำบลหนองพ้อต่อไป รายละเอียดปรากฏตามท้ายประกาศนี้ จึงประกาศให้ทราบโดยทั่วกัน  ประกาศ ณ วันที่ 20 ธันวาคม พ.ศ. ๒๕66
[bookmark: _Hlk85698621]4.ประกาศเทศบาลตำบลหนองพ้อ เรื่อง การประกาศใช้แผนการดำเนินงาน ประจำปีงบประมาณ  2567 เพิ่มเติม ครั้งที่ 1 ตามที่เทศบาลตำบลหนองพ้อ ได้ประกาศใช้แผนการดำเนินงาน ประจำปีงบประมาณ พ.ศ.2567 เมื่อวันที่ 20 ตุลาคม 2566 ไปแล้ว นั้น  เพื่อประโยชน์ของประชาชนในการจัดทำบริการสาธารณะและกิจกรรมสาธารณะให้การพัฒนาบรรลุตามวิสัยทัศน์ที่กำหนดไว้ เทศบาลตำบลหนองพ้อจึงได้เพิ่มเติมแผนการดำเนินงาน ประจำปีงบประมาณ พ.ศ. ๒๕๖๗ ครั้งที่ 1 โดยเป็นไปตามความใน ข้อ 4  "แผนการดำเนินงาน แห่งระเบียบกระทรวงมหาดไทยว่า ด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม และตามหนังสือกระทรวงมหาดไทย ด่วนที่สุด ที่ มท ๑๘๑๐.๓/ว ๗๒๔๔ ลงวันที่ 11 สิงหาคม 2566 นายกเทศมนตรีตำบลหนองพ้อได้พิจารณาและเห็นชอบแผนการดำเนินงาน ประจำปีงบประมาณ พ.ศ. ๒๕๖๗ เพิ่มเติม ครั้งที่ ๑ ของเทศบาลตำบลหนองพ้อ เพื่อใช้เป็นเครื่องมือสำคัญในการบริหารงานของนายกเทศมนตรีตำบลหนองพ้อ ควบคุมการดำเนินงานให้เป็นไปอย่างเหมาะสม มีประสิทธิภาพ และเป็นไปตามวิธีการงบประมาณรายจ่ายที่ได้กำหนดไว้เรียบร้อยแล้วเทศบาลตำบลหนองพ้อ จึงประกาศใช้แผนการดำเนินงาน ประจำปีงบประมาณ พ.ศ. ๒๕๖๗ เพิ่มเติม ครั้งที่ ๑ ที่นายกเทศมนตรีตำบลหนองพ้อได้เห็นชอบแล้ว เพื่อแสดงถึงรายละเอียดของแผนงาน โครงการ และกิจกรรมการพัฒนาท้องถิ่นที่ดำเนินการจริงทั้งหมดในพื้นที่ของเทศบาลตำบลหนองพ้อ ใช้เป็นแนวทางในการดำเนินงานในปีงบประมาณ พ.ศ. ๒๕๖๗ ของเทศบาลตำบลหนองพ้อ มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานและจำแนกรายละเอียดต่าง ๆ ของแผนงาน โครงการพัฒนา กิจกรรม งานต่างๆ รวมถึงครุภัณฑ์หรือวัสดุที่จัดทำบริการสาธารณะ และกิจกรรมสาธารณะในแผนการดำเนินงาน รายละเอียดปรากฏตามเอกสารที่แนบมาท้ายนี้ จึงประกาศให้ทราบโดยทั่วกัน ประกาศ ณ วันที่ 4 มกราคม พ.ศ. 2567
5.ประกาศเทศบาลตำบลหนองพ้อ เรื่อง การประกาศใช้แผนการดำเนินงาน ประจำปีงบประมาณ  2567 เพิ่มเติม ครั้งที่ 2 ตามที่เทศบาลตำบลหนองพ้อ ได้ประกาศใช้แผนการดำเนินงาน ประจำปีงบประมาณ พ.ศ.2567 เมื่อวันที่ 20 ตุลาคม 2566 ไปแล้วนั้น เพื่อประโยชน์ของประชาชนในการจัดทำบริการสาธารณะและกิจกรรมสาธารณะให้การพัฒนาบรรลุตามวิสัยทัศน์ที่กำหนดไว้ เทศบาลตำบลหนองพ้อจึงได้เพิ่มเติมแผนการดำเนินงาน ประจำปีงบประมาณ พ.ศ. ๒๕๖๗ ครั้งที่ 2 โดยเป็นไปตามความใน ข้อ 4  "แผนการดำเนินงาน แห่งระเบียบกระทรวงมหาดไทยว่า ด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม และตามหนังสือกระทรวงมหาดไทย ด่วนที่สุด ที่ มท ๑๘๑๐.๓/ว ๗๒๔๔ ลงวันที่ 11 สิงหาคม 2566 นายกเทศมนตรีตำบลหนองพ้อได้พิจารณาและเห็นชอบแผนการดำเนินงาน ประจำปีงบประมาณ   พ.ศ. ๒๕๖๗ เพิ่มเติม ครั้งที่ 2 ของเทศบาลตำบล    หนองพ้อ เพื่อใช้เป็นเครื่องมือสำคัญในการบริหารงานของนายกเทศมนตรีตำบลหนองพ้อ ควบคุมการดำเนินงานให้เป็นไปอย่างเหมาะสม มีประสิทธิภาพ และเป็นไปตามวิธีการงบประมาณรายจ่ายที่ได้กำหนดไว้เรียบร้อยแล้ว เทศบาลตำบล   หนองพ้อ จึงประกาศใช้แผนการดำเนินงาน ประจำปีงบประมาณ พ.ศ. ๒๕๖๗ เพิ่มเติม ครั้งที่ 2  ที่นายกเทศมนตรีตำบลหนองพ้อ ได้เห็นชอบแล้ว เพื่อแสดงถึงรายละเอียดของแผนงาน โครงการ และกิจกรรมการพัฒนาท้องถิ่นที่ดำเนินการจริงทั้งหมดในพื้นที่ของเทศบาลตำบลหนองพ้อ ใช้เป็นแนวทางในการดำเนินงานในปีงบประมาณ พ.ศ. ๒๕๖๗ ของเทศบาลตำบลหนองพ้อ มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานและจำแนกรายละเอียดต่าง ๆ ของแผนงาน โครงการพัฒนา กิจกรรม งานต่างๆ รวมถึงครุภัณฑ์หรือวัสดุที่จัดทำบริการสาธารณะและกิจกรรมสาธารณะในแผนการดำเนินงาน รายละเอียดปรากฏตามเอกสารที่แนบมาท้ายนี้ จึงประกาศให้ทราบโดยทั่วกัน ประกาศ ณ วันที่ 12 มกราคม พ.ศ. 2567 

ที่ประชุม	รับทราบ
ระเบียบวาระที่ 2	เรื่องรับรองรายงานการประชุม
	-การประชุมสภาเทศบาลสมัยสามัญ สมัยที่ 4 ครั้งที่ 1/2566 เมื่อวันที่ 13 ธันวาคม 2566
เลขานุการสภา	เรียนประธานสภา ตามที่ท่านประธานสภาแจ้งที่ประชุมทราบเรื่องระเบียบวาระที่ 2 รับรองรายงานการประชุมครั้งที่ผ่านมา เทศบาลตำบลหนองพ้อได้ประชุมสมัยสามัญ สมัยที่ 4 ครั้งที่ 1/2566 เมื่อวันที่ 13 ธันวาคม 2566 เวลา 09.30 น. ณ ห้องประชุมสภาเทศบาลตำบลหนองพ้อ สมาชิกผู้เข้าประชุมก็มี 10 ท่าน นะครับ มีที่ลา 2 ท่าน ก็คือ นายอุทัย บุตรดาซุย และ นายปรีชา    ชาญเมธี ผู้เข้าร่วมประชุมก็มี ทั้งหมด 8 ท่าน รายงานการประชุมก็เป็นไปตามที่ได้แจ้งให้สมาชิกได้ตรวจสอบก่อนการประชุมแล้วนะครับ มีสมาชิกท่านใดที่จะขอแก้ไขรายงานการประชุม ว่าการลงมติในที่ประชุมของท่านถูกต้องไหมครับ   ก็ขอเชิญครับ ขอบคุณครับ
ประธานสภา	ครับ สมาชิกสภาท่านใดมีใครจะขอแก้ไขบ้างครับ เชิญครับ ไม่มีนะครับ สมาชิกสภาท่านใดเห็นชอบรับรองรายงานการประชุมสภาเทศบาล สมัยสามัญ สมัยที่ 4 ครั้งที่ 1/2566 เมื่อวันที่ 13 ธันวาคม 2566 โปรดยกมือครับ 
มติที่ประชุม	รับรองรายงานการประชุมสภาเทศบาล สมัยสามัญ สมัยที่ 4 ครั้งที่ 1/2566  มีสมาชิกสภา รับรอง 11  เสียง ไม่รับรอง – เสียง งดออกเสียง 1 คน (นายกมล ฉิมรักษ์ ประธานสภา) 
ระเบียบวาระที่ 3	เรื่องกระทู้ถาม
-ไม่มี
ระเบียบวาระที่ 4		เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ
				-ไม่มี
ระเบียบวาระที่ 5		เรื่องที่เสนอใหม่
ประธานสภา	5.1 การกำหนดสมัยประชุมสามัญ ประจำปี พ.ศ.2567 และสมัยแรกของปีถัดไป ขอเชิญท่านสมาชิกครับ เชิญท่านสมเกียรติ  เกื้อชู ครับ
สมเกียรติ  เกื้อชู	เรียนท่านประธานสภาที่เคารพ กระผมสมเกียรติ  เกื้อชู สมาชิกสภาเทศบาล เขตเลือกตั้งที่ 1 ครับ ผมขอเสนอกำหนดสมัยประชุมสามัญประจำปี พ.ศ.2567 และสมัยแรกของปีถัดไปดังนี้ครับ
	สมัยที่สอง วันที่ 1 มิถุนายน 2567 – 30 มิถุนายน 2567
	สมัยที่สาม วันที่ 10 สิงหาคม 2567 – 8 กันยายน 2567
	สมัยที่สี่ วันที่ 16 พฤศจิกายน 2567 – 15 ธันวาคม 2567
	สมัยแรกของปีถัดไป วันที่ 1 กุมภาพันธ์ 2568 – 2 มีนาคม 2568
ประธานสภา	เชิญท่านวิเชียร  บัวเนียม ครับ
วิเชียร  บัวเนียม	เรียนท่านประธานสภา ท่านนายกเทศมนตรี เพื่อนสมาชิกผู้ทรงเกียรติทุกท่าน ครับ ผมวิเชียร บัวเนียม สมาชิกสภาเทศบาลตำบลหนองพ้อ เขต 2 ท่านประธานครับ ผมคิดว่าในการเสนอกำหนดสมัยประชุมสามัญ ผมอยากให้เสนอและขอมติเป็นสมัยๆไป ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติม เช่นเดียวกับการขอมติเรื่องงบประมาณต่างๆ ให้เสนอและขอมติเป็นรายสมัยๆ ไป ครับ
ประธานสภา	ครับ สรุปว่าให้เสนอสมัยประชุมสามัญทีละสมัย นะครับ เชิญท่านสมเกียรติ   เกื้อชู เสนอใหม่ครับ
สมเกียรติ  เกื้อชู	เรียนท่านประธานสภาที่เคารพ ผมสมเกียรติ  เกื้อชู สมาชิกสภาเทศบาลตำบลหนองพ้อ เขดเลือกตั้งที่ 1 ผมขอเสนอสมัยประชุมสมัยสามัญ สมัยที่สอง วันที่ 1 มิถุนายน 2567 – 30 มิถุนายน 2567 
ประธานสภา	ขอผู้รับรอง 2 ท่าน ครับ
· นายวิเชียร  บัวเนียม
· นายไพจิตร  ฉิมรักษ์
มีใครจะเสนอเป็นอย่างอื่นไหมครับ ไม่มีนะครับ ถ้าไม่มีผมขอมตินะครับ ใครมีมติเห็นชอบกำหนดสมัยประชุมสามัญ สมัยที่สอง วันที่ 1 มิถุนายน 2567 - 30 มิถุนายน 2567 โปรดยกมือครับ 
มติที่ประชุม			-เห็นชอบ  11   เสียง
				-ไม่เห็นชอบ   -   เสียง
				-งดออกเสียง  1  เสียง ( นายกมล  ฉิมรักษ์ ประธานสภา)
ประธานสภา			ต่อไปเชิญท่านสมาชิกเสนอสมัยที่สาม เชิญครับ
สมเกียรติ  เกื้อชู	เรียนประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 ผมขอเสนอสมัยที่สาม วันที่ 10 สิงหาคม 2567 – 8 กันยายน 2567
ประธานสภา	ขอผู้รับรอง 2 ท่าน ครับ
	- นายปรีชา ชาญเมธี
	- นายศุภชัย  ชูเนียม
	มีท่านอื่นเสนอเป็นอย่างอื่นไหมครับ ถ้าไม่มีนะครับ สมัยที่สาม วันที่ 10 สิงหาคม 2567 – 8 กันยายน 2567 ท่านสมาชิกเห็นชอบโปรดยกมือครับ
มติที่ประชุม	- เห็นชอบ  11   เสียง
- ไม่เห็นชอบ   -   เสียง
- งดออกเสียง  1  เสียง (นายกมล ฉิมรักษ์ ประธานสภา)
ประธานสภา			ต่อไปสมัยที่สี่ เชิญท่านสมเกียรติ  เกื้อชู ครับ
สมเกียรติ  เกื้อชู	เรียนประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 ผมขอเสนอสมัยที่สี่ วันที่ 16 พฤศจิกายน 2567 – 15 ธันวาคม 2567
ประธานสภา	ขอผู้รับรอง 2 ท่าน ครับ
	- นายปรีชา ชาญเมธี
	- นายอุทัย  ศิริรัตน์
มีท่านอื่นเสนอเป็นอย่างอื่นไหมครับ ถ้าไม่มีนะครับ สมัยที่สี่ วันที่ 16พฤศจิกายน 2567 – 15 ธันวาคม 2567 ท่านสมาชิกเห็นชอบโปรดยกมือครับ
มติที่ประชุม	- เห็นชอบ  11   เสียง
- ไม่เห็นชอบ   -   เสียง
- งดออกเสียง  1  เสียง (นายกมล ฉิมรักษ์ ประธานสภา)
ประธานสภา	ต่อไปเป็นสมัยแรกของปีถัดไป เชิญท่านสมาชิกครับ เชิญท่านวิเชียร บัวเนียม ครับ
วิเชียร  บัวเนียม	เรียนท่านประธานสภา ท่านนายกเทศมนตรี เพื่อนสมาชิกผู้ทรงเกียรติทุกท่าน ครับ ผมวิเชียร บัวเนียม สมาชิกสภาเทศบาลตำบลหนองพ้อ เขต 2 ผมขอเสนอกำหนดสมัยประชุมสมัยแรกของปี 2568  วันที่ 1 กุมภาพันธ์ 2568 – 2มีนาคม 2568 ครับ
ประธานสภา	ขอผู้รับรอง 2 ท่าน ครับ
- นายสมเกียรติ  เกื้อชู
	- นายศุภชัย  ชูเนียม
มีท่านอื่นเสนอเป็นอย่างอื่นไหมครับ ถ้าไม่มีนะครับ สมัยแรกของปีถัดไป วันที่ 1 กุมภาพันธ์ 2568 – 2 มีนาคม 2568 ท่านสมาชิกเห็นชอบโปรดยกมือครับ
มติที่ประชุม	- เห็นชอบ  11   เสียง
- ไม่เห็นชอบ   -   เสียง
- งดออกเสียง  1  เสียง (นายกมล ฉิมรักษ์ ประธานสภา)
ประธานสภา	5.2 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองคลัง) เชิญผู้เสนอญัตติครับ
นายกเทศมนตรี	เรียนประธานสภาเทศบาลตำบลหนองพ้อ สมาชิกสภาเทศบาลตำบลหนองพ้อ  ข้าราชการ ผู้บริหาร ข้าพเจ้านายไตรศักดิ์  รักใหม่ ขอเสนอญัตติขออนุมัติโอนงบประมาณรายจ่ายประจำปีงบประมาณ พ.ศ.2567 เป็นเงินทั้งสิ้น 60,000 บาท ด้วยกองคลังมีความประสงค์ขออนุมัติโอนเงินงบประมาณรายจ่ายประจำปีงบประมาณ พ.ศ.2567 (โอนเพิ่มตั้งจ่ายรายการใหม่) จำนวน 2 รายการ ตามรายละเอียดดังนี้
	โอนเพิ่ม (ตั้งจ่ายรายการใหม่)
	1.ครุภัณฑ์คอมพิวเตอร์หรืออิเล็กทรอนิกส์ คอมพิวเตอร์แท็บเล็ต แบบที่ 1 
		กองคลัง ด้านบริหารทั่วไป แผนงานบริหารงานทั่วไป งานบริหารงานคลัง งบลงทุน ค่าครุภัณฑ์ ครุภัณฑ์คอมพิวเตอร์หรืออิเล็กทรอนิกส์ จัดซื้อเครื่องคอมพิวเตอร์แท็บเล็ต แบบที่ 1 เพื่อโอนตั้งจ่ายรายการใหม่ โดยมีรายละเอียดดังนี้ 
		-เพื่อจ่ายเป็นค่าจัดซื้อเครื่องคอมพิวเตอร์ แท็บเล็ต แบบที่ 1 จำนวน 1 เครื่อง ราคาเครื่องละ 10,000 บาท เป็นเงินจำนวน 10,000 บาท โดยจัดซื้อตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ กระทรวงดิจิทัลเพื่อเศรษฐกิจและสังคม
		-เป็นไปตามหนังสือกรมส่งเสริมการปกครองท้องถิ่น ที่ มท 0808.2/ว1095 ลงวันที่ 28 พฤษภาคม 2564 รวมถึงหนังสือสั่งการที่เกี่ยวข้อง 
		-เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 1/2566 หน้า 76 รวมเป็นเงิน 10,000 บาท
	2.ครุภัณฑ์คอมพิวเตอร์หรืออิเล็กทรอนิกส์ โปรแกรมประยุกต์เพื่อสำรวจและจัดทำข้อมูลแผนที่ภาษีและทะเบียนทรัพย์สิน กองคลัง ด้านบริหารทั่วไป แผนงานบริหารงานทั่วไป งานบริหารงานคลัง งบลงทุน ค่าครุภัณฑ์ ครุภัณฑ์คอมพิวเตอร์หรืออิเล็กทรอนิกส์ จัดซื้อโปรแกรมประยุกต์เพื่อสำรวจและจัดทำข้อมูลแผนที่ภาษีและทะเบียนทรัพย์สิน เพื่อโอนตั้งจ่ายรายการใหม่ โดยมีรายละเอียดดังนี้
		-เพื่อจ่ายเป็นค่าจัดซื้อโปรแกรมประยุกต์เพื่อสำรวจและจัดทำข้อมูลแผนที่ภาษีและทะเบียนทรัพย์สินบนระบบปฏิบัติการแอนดรอย์ (Android) ของเครื่องคอมพิวเตอร์แท็บเล็ต จำนวน 1 ระบบ จำนวนเงิน 50,000 บาท
		- เป็นไปตามหนังสือกรมส่งเสริมการปกครองท้องถิ่น ที่ มท 0808.2/ว1095 ลงวันที่ 28 พฤษภาคม 2564 รวมถึงหนังสือสั่งการที่เกี่ยวข้อง
		- เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 1/2566 หน้า 77 รวมเป็นเงิน 50,000 บาท รวมงบประมาณโอนเพิ่ม 60,000 บาท โอนลด แผนงานบริหารงานทั่วไป งานบริหารงานคลัง              งบบุคลากร เงินเดือน (ฝ่ายประจำ) เงินเดือนข้าราชการ หรือพนักงานส่วนท้องถิ่น งบประมาณอนุมัติตามเทศบัญญัติ 2,266,320 บาท เบิกจ่ายแล้ว 619,640 บาท งบประมาณคงเหลือ ณ วันที่ 29 มกราคม 2567 จำนวน 1,646,680 บาท โอนลดครั้งนี้ จำนวน 60,000 บาท
		รวมงบประมาณโอนลด 60,000 บาท 
	ซึ่งการโอนงบประมาณครั้งนี้ มีเหตุผลดังนี้
	1.เนื่องจากไม่ได้ตั้งจ่ายไว้ จึงจำเป็นต้องโอนเงินงบประมาณเพื่อตั้งจ่ายรายการใหม่
	2.เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2563 หมวด 4 การโอนและการแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป นายไตรศักดิ์ รักใหม่ นายกเทศมนตรีตำบลหนองพ้อ
ประธานสภา	ขอบคุณท่านนายกครับ ต่อไปเชิญสมาชิกครับ รายละเอียดอยู่ในมือท่านเรียบร้อยแล้ว เชิญครับ  มีไหมครับ ไม่มีผมขอมตินะครับ สมาชิกท่านใดเห็นชอบญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567   กองคลัง โปรดยกมือครับ  ไม่เห็นชอบครับ ไม่มีนะครับ งดออกเสียง ประธานสภา 1 เสียง ครับ
มติที่ประชุม	ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองคลัง)
	เห็นชอบ  	11   	 เสียง
	ไม่เห็นชอบ 	- 	 เสียง
	งดออกเสียง 	1 	 เสียง  (นายกมล  ฉิมรักษ์  ประธานสภาเทศบาล)
ระเบียบวาระที่ 6	เรื่องอื่นๆ
	6.1 ญัตติรายงานผลการติดตามและประเมินผลแผนพัฒนา ประจำปีงบประมาณ พ.ศ.2566 
ประธานสภา	เชิญท่านนายกเทศมนตรีครับ
นายกเทศมนตรี	เรียน ประธานสภาเทศบาล สมาชิกสภาเทศบาลตำบลหนองพ้อทุกท่านครับข้าพเจ้า นายไตรศักดิ์ รักใหม่ นายกเทศมนตรีตำบลหนองพ้อ ขอเสนอญัตติรายงานผลการติดตามและประเมินผลแผนพัฒนา ประจำปีงบประมาณ พ.ศ. 2566  ซึ่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548 แก้ไขเพิ่มเติม (ฉบับที่ 3) พ.ศ.2561 ข้อ 29 (3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี ขอได้โปรดนำเสนอต่อที่ประชุมสภาเทศบาลตำบลหนองพ้อ เพื่อที่นายกเทศมนตรีตำบลหนองพ้อจะได้รายงานผลการติดตามและประเมินผลแผนพัฒนา ประจำปีงบประมาณ พ.ศ. 2566 ให้สภาเทศบาลตำบลหนองพ้อทราบต่อไป นายไตรศักดิ์ รักใหม่ นายกเทศมนตรีตำบลหนองพ้อ
ประธานสภา	ครับสำหรับรายละเอียดก็อยู่ในมือท่านสมาชิกแล้วนะครับ 
ที่ประชุม	รับทราบ
ประธานสภา	เรื่องอื่นๆมีสมาชิกท่านใดจะเสนออีกไหมครับ เชิญคุณทวี  แสงปาน ครับ
ทวี  แสงปาน	เรียนประธานสภาที่เคารพ เพื่อนสมาชิกผู้ทรงเกียรติ สำหรับผมก็มีหลายเรื่องนะครับ ที่ชาวบ้านเขาแจ้งมาเยอะ เรื่องไฟฟ้า ประปา และก็ที่ร้องเรียนมาอีกนะครับที่เรื่องยังมาไม่ถึงเทศบาล แล้วที่บ้านของ ร.ต.แคล้ว ชูทับ ตรงนั้น มีอยู่สองสามครัวเรือน เรื่องประปานะครับ เมื่อก่อนเคยคุยกันแล้ว เผื่อลืม ผมฝากท่านประธานนะครับ ท่านประธานต้องไปดูบ้างนะครับอย่านั่งเฉย ผมไปตรงไหนเขาก็สะกิด ผมก็ไม่ทันแล้วนะครับ เราต้องมาคุยกันนำเรื่องมาแจ้งที่ประชุมทราบ แล้วก็เรื่องถนนที่ประธานทำกันแต่ก่อนนะครับ ผมเป็นห่วงผมเหนื่อยแล้ว ผ่านหน้าบ้านผู้เสียหายเรียกทุกวันไม่รู้ใครจะจ่ายนะครับ
ประธานสภา	ประธานไม่ได้ทำนะครับ ประธานห้ามตั้งแต่แรกแล้ว
ทวี  แสงปาน	ในที่ดินของท่านๆบอกว่าทำไม่ได้ พอเดือดร้อนผมต้องไปขึ้นโรงพัก เขาเรียกหกหมื่นต่อรองเหลือหนึ่งหมื่นก็ยังไม่ได้ให้เขานะครับ ค่ารถแบ็คโฮเสร็จแล้ว ท่านประธานช่วยคิดซิครับว่าจะทำยังไง
[bookmark: _GoBack]ประธานสภา	ผมก็ไม่ให้ทำตั้งแต่ต้นนะครับเพราะถนนสายด้านทิศตะวันตกก็มีจากระยะตรงนี้ไปประมาณสามร้อยเมตรขึ้นไปเส้นทางบ้านรองสมศักดิ์ เกตุด้วง ผมได้คุยให้ฟังแล้ว แต่ว่าในการดำเนินการผู้ที่จะทำยังดื้อดึงนะครับ ของผมๆให้แล้วแต่ของคนอื่นเคลียไม่จบเลยเป็นปัญหาอยู่ตรงนั้นนะครับ ผมให้ยางสองแถวนะครับ หรือว่าจะให้ประธานไปฟ้องด้วยเรียกทรัพย์สินค่าเสียหายเพิ่ม ตรงนี้มันน่าจะจบตั้งนานแล้วนะครับ
ทวี  แสงปาน	ยังๆไม่จบ เรื่องเงินหนึ่งหมื่นบาท ไปโรงพัก อยากให้สมาชิกช่วยกันคิดเรื่องนี้ผมเหนื่อยแล้ว เรื่องไฟ ก็ตั้งแต่นายกสุพัฒน์ ไฟไม่ได้ใช้ ตอนนี้จะหมดวาระแล้วยังไม่ได้ใช้อีก สท.วิเชียรก็ได้มาเขียนคำร้องแล้วนะครับ สองดวง แล้วหมู่ที่ 2 ก็ 4 ดวงเสร็จแล้ว หลายเรื่องนะครับที่จะมาคุยให้ท่านประธานสภาทราบ ท่านประธานสภาต้องชี้ขาด ช่วยๆสมาชิกด้วยนะครับ ขอฝากไว้แค่นี้ครับ ขอบคุณครับ
ประธานสภา	ขอบคุณท่านทวี แสงปาน ตรงนี้นะครับปัญหาของพ่อแม่พี่น้องในพื้นที่ สมาชิกทุกท่านนะครับสามารถดำเนินการได้โดยแจ้งผู้ที่เกี่ยวข้องรับผิดชอบในส่วนต่างๆ เขามีแต่ละหน่วยงานอยู่แล้ว เทศบาลของเรามีความพร้อมแต่ว่าในการดำเนินงานความจริงแก้ไขไม่ถูกหน้างานทำอะไรทำให้ถูกต้องให้ตรงประเด็น ปัญหาทุกอย่างมันก็คลี่คลายไปเอง ถ้ารับเรื่องทุกเรื่องเข้ามาเป็นปัญหาแล้วไม่แก้ไขเรียกว่าดินพอกหางหมูนะครับ หมักหมม เข้าใจนะครับ คุณทวี และก็สมาชิกทุกท่านนะครับ
ประธานสภา	เชิญคุณปรีชา  ชาญเมธี ครับ
ปรีชา  ชาญเมธี	เรียนประธานสภาที่เคารพ และสมาชิกผู้ทรงเกียรติทุกท่าน ครับ ผมปรีชา     ชาญเมธี สมาชิกสภาเทศบาลตำบลหนองพ้อ เขตเลือกตั้งที่ 2 สำหรับผมเรื่องไฟฟ้าก็ได้ประมาณการมาแล้ว ของเขตที่1 นะครับ น่าจะได้เร็วๆนี้นะครับ ผมขอฝากปัญหาไว้เรื่องหนึ่งครับ ตอนนี้ทำนาเสร็จแล้วอยากให้ลงงานที่โน่นนะครับ ถนนสายโคกวัด-หนองหวาย นะครับ ตอนนี้ฤดูเก็บเกี่ยวเสร็จแล้ว งบประมาณก็เข้ามาแล้ว  โอนงบประมาณรายจ่ายไว้แล้ว ผมอยากให้ดำเนินการเลยนะครับ ขอฝากไว้ด้วยครับ ขอบคุณครับ
ประธานสภา	ครับรับฝากครับ ท่านนายกเชิญชี้แจงหน่อยครับ
นายกเทศมนตรี	ครับ เรียนท่านประธานสภา คณะผู้บริหาร สมาชิกสภาเทศบาลผู้ทรงเกียรติและข้าราชการทุกท่านครับ ถนนสายนั้นเมื่อเช้าเพิ่งแจ้งประกาศไปครับ เป็นประกาศหาผู้รับจ้างโดยใช้วิธี e-biding วันนี้เริ่มประกาศไม่เกินห้าวันได้ผู้รับจ้างและก็เชื่อว่าไม่นานนะครับเพราะว่ามันเป็นหินคลุกก็ขอบคุณท่านสมาชิกสภาที่สอบถาม ขอบคุณมากครับ
ประธานสภา	ท่านสมาชิกท่านอื่นมีอะไรอีกไหมครับ เชิญท่านวิเชียร บัวเนียม ครับ
วิเชียร  บัวเนียม	เรียนท่านประธานสภา  นายกเทศมนตรี สมาชิกสภาทุกท่านครับ ผมวิเชียร     บัวเนียม สมาชิกสภาเขตที่ 2 ผมอยากสอบถามเรื่องเกี่ยวกับน้ำประปานะครับ เพราะว่าช่วงหลังจากนี้เราจะต้องไปเน้นเรื่องประปาเพราะเรื่องถนนเบาบางไปแล้ว เรื่องประปาที่ผมจะสอบถามคือประปาที่ผมได้พูดไว้ในการประชุมครั้งที่แล้วนะครับ ที่ต้องซ่อมหอถังประปาหมู่ที่ 8 หลังจากมีการพูดในสภาไว้แล้วก็ท่านนายกได้ลงไปดูพื้นที่ ผู้ที่มีความเชี่ยวชาญด้านประปาได้ลงพื้นที่ไปดูแล้ว หลังจากนั้นผมก็ยังไม่ทราบขั้นตอนหลังจากที่ไปตรวจสอบแล้ว ขณะนี้อยู่ในขั้นตอนไหน เพราะถ้าเราทิ้งไว้นานหากโชคร้ายเผื่อว่าจะเกิดความเสียหายมากกว่านี้
ประธานสภา	ประปามีปัญหาหมู่ที่ 7 ก็เยอะครับ หาไม่เจอครับ ของหนองพ้อมีพื้นที่มาก หลายที่เรื่องประปามีปัญหาทุกที่ หมู่ที่ 4 เองก็มีปัญหาเยอะ ฝากฝ่ายบริหารก็แล้วกันนะครับ ประสานส่วนที่ดำเนินการได้ต่อเนื่องได้ดุยไปแล้ว ได้ดำเนินการให้เสร็จๆนะครับ เชิญท่านสมาชิกท่านต่อไปครับ มีไหมครับ ถ้าไม่มีผมขอปิดการประชุมนะครับ
ปิดการประชุม  เวลา 10.09 น.	
				ลงชื่อ			ผู้จดรายงานการประชุม
     				      (นายกฤษกร  บุษบงก์)
         					เลขานุการสภา

		คณะกรรมการได้ตรวจสอบรายงานการประชุมสภาเทศบาลแล้วถูกต้อง
				(ลงชื่อ)		  	ประธานกรรมการตรวจรายงานการประชุม
				      (นายอุทัย   ศิริรัตน์)
				(ลงชื่อ)			  กรรมการตรวจรายงานการประชุม
				     (นายอุทัย  บุตรดาซุย)
				(ลงชื่อ)			เลขานุการกรรมการตรวจรายงานการประชุม
				     (นายไพจิตร  ฉิมรักษ์)

สภาเทศบาลตำบลหนองพ้อ พิจารณารับรองรายงานการประชุมฉบับนี้ เมื่อคราวประชุมสภาเทศบาลตำบล     หนองพ้อ สมัยวิสามัญ สมัยที่       ครั้งที่       ประจำปี 2567  เมื่อวันที่       เมษายน 2567


ลงชื่อ
(นายกมล  ฉิมรักษ์)
 ประธานสภาเทศบาลตำบลหนองพ้อ
